ועדת הכלכלה, כנסת 25, פרוטוקול מספר 169, 2023-07-09 00:00

דוד ביטן: צוהריים טובים

דוד ביטן:  הנושא: יוקר המחיה בישראל – בלימת עליית המחירים במסעדות

דוד ביטן:  מכיוון שאתה כתבת לי מכתב וביקשת את הדיון אז בוא תציג את הנושא

אילן גילאון: קודם כל תודה רבה

אילן גילאון:  אני רוצה להודות לך, חבר הכנסת דוד ביטן, על היוזמה, הקשב והאומץ ולהתנצל מראש, השפים רותי ברודו וחיים כהן היו צריכים להגיע, הזמנתי אותם והם לא יכלו מסיבות אישיות, הם מסרו את התנצלותם

אילן גילאון:       חבריי היקרים, חברי הוועדה, תודה שבאתם

אילן גילאון:  שמי זגדון אילן מבאר שבע, אני מסעדן 21 שנים ואני מייצג בהתנדבות מאות מסעדנים מרחבי הארץ ואני מגיע לכאן לדבר בשמם ובשמי

אילן גילאון:       נמאס לי להגיע למסעדה שלי בבוקר ולגלות כל יום שעובד אחר הבריז, נמאס לי לראות את עובדיי שקועים בטלפון ובאינסטגרם במקום להיות עם העיניים על הלקוחות

אילן גילאון:  נמאס לי להשקיע אלפי שקלים בהודעות דרושים דרוש טבח, שלא מניבות תועלת, מקצוע שפשוט נעלם מן העולם

אילן גילאון:  נמאס לי לשמוע: עבודה במטבח זה לא בשבילי, מסעדה זה קשה

אילן גילאון:  נמאס לי לשמוע מסעדנים בוכים שאין להם עובדים

אילן גילאון:  נמאס לי שעובד מגיע ליומיים חפיפה וביום השלישי מבריז ונעלם

אילן גילאון:  נמאס לי לראות את העובדים שלי מעשנים קנאביס בהפסקות ואז נכנסים למשמרת להכין לכם אוכל ולהשתמש בסכין ובאש

אילן גילאון:  כן, אולי אני קצת עתיק

אילן גילאון:       נמאס לי לסגור את המסעדה ולהמציא תירוצים ללקוחות שלי שיש לי בעיית חשמל ואז אני לא יכול להניע משמרת

אילן גילאון:  נמאס לי לשמוע למה אני צריך להמתין למנה שעה כי השירות כבר לא טוב כמו פעם, והכי נמאס לי לשמוע: אילן, התייאשתי, אני סוגר את המסעדה

אילן גילאון:       אין זה סוד שהעולם השתנה ואיתו גם הצעירים, הם מפונקים יותר, דעתנים יותר, מבינים יותר והכי חשוב, לא רוצים לעבוד קשה

אילן גילאון:  ובגדול אני ממש מבין אותם, העולם החדש הזה מקנה להם יותר אפשרויות

אילן גילאון:  למה שירצו לטגן, לשטוף כלים או להתעסק באש ובבישולים כשכל היום צופים בסרטונים של חברים ביאכטות, בנג'י בתאילנד, ואני רוצה שיקום כאן בן אדם אחד ויגיד שהילדים שלו לא כל היום בטלפון

אילן גילאון:       אנו המסעדנים, מה לעשות, תמיד העסקנו צעירים לעבודות זמניות, זה תמיד היה מקצוע לצעירים אחרי צבא

אילן גילאון:  העידן הזה הסתיים וצריך להשלים עם זה, העובד היהודי הישראלי הצעיר לא מוכן לעבוד יותר במסעדה כטבח, בז'רגון המקצועי לא מוכן ללכלך את הידיים, זו למעשה הסיבה שקמה הוועדה הזאת, ושוב תודה רבה לך, חבר הכנסת דוד ביטן

אילן גילאון:       מי עובד במסעדות היום בפועל? כיום אנחנו תלויים בעובדים מסתננים, סודנים, אריתראים וכאלה ושמבינים היטב את מצוקתנו, המסעדנים, והם לא מסכימים לחתום על חוזה עבודה כי בסוף הם תובעים אותך על ידי עורכי דינם אשר פיתחו תעשייה שלמה של תביעת מסעדנים

אילן גילאון:  עובדים זרים מומחים למסעדות אסיאתיות, רק למסעדות אסיאתיות, שמקבלים בממוצע בין 22,000 ל-26,000 שקל לחודש להכין סושי

אילן גילאון:  2,000 עובדים פלסטינים חוקיים בכל המסעדות בארץ ועובדים פלסטינים לא חוקיים, שב"חים, או בעלי רישיון לעבודה בבנייה שעושים להם הסבה לעבודה במסעדות, משהו שהוא אסור

אילן גילאון:  עובדים יהודים עובדים בעיקר בעבודות המלצרות ובענף הלילה ובעלי המסעדות והמשפחות שלהם

אילן גילאון:      אני הולך להגיד לכם שני משפטים קשים שיזעזעו פה את כולם

אילן גילאון:  אחת, עובד זר לא מחליף עובד יהודי

אילן גילאון:  עובד זר לא צריך לקבל פנסיה, כי הוא לא מזדקן במדינת ישראל, ההיפך, מטרתנו היא לסיים את החוזה איתו כמה שיותר מהר ולשחרר אותו לארצו

אילן גילאון:  עובד זר לא צריך להרוויח שקל אחד יותר מפי שניים מהשכר במדינתו ועל המעסיק לדאוג למגורים וכלכלה מלאה

אילן גילאון:  עובד זר לא צריך להיות במדינתנו מעבר לשלוש שנים ולאחר מכן הוא צריך להיות מוחלף בעובד אחר

אילן גילאון:  עובד זר צריך לקבל שכר בחוזה אישי ותו לו

אילן גילאון:       וכן, עכשיו יקומו כל ארגוני זכויות האדם וארגוני השמאל ויגידו אוי אוי אוי איך הוא מדבר ככה, זה ממש בושה

אילן גילאון:  זה מה שאני שומע

אילן גילאון:  אז שארגוני זכויות האדם יפסיקו לבכות על מחיר מנת הפלאפל והבמבה בסופר ולמה טעמי בברלין עולה חצי מהמחיר בישראל

אילן גילאון:  כבר שמעתי את התזה שאם נשלם לעובדים זרים מעט אז ייצא לנו שם רע בעולם

אילן גילאון:  לצערי, לא ייצא לנו שם רע בעולם, אם ייצא לנו שם רע בעולם זה בגלל אותם ארגונים שמכפישים את שמנו

אילן גילאון:  אין עם מחבק ואוהב יותר זרים כמו עם ישראל, לא קיים

אילן גילאון:       אני לא לוקח את דובאי כדוגמה, אך בדובאי יש תשעה מיליון תושבים כאשר מתוכם רק מיליון אזרחים אמירתים והשאר עובדים זרים

אילן גילאון:  30 דולר ליום לעשר שעות עבודה, זה מה שמספרים חברים שלי ממסעדות בדובאי

אילן גילאון:  אז אם אתם טסים לדובאי תדעו שאתם שותפים לפשע הגדול ביותר באנושות, העסקת עובדים זרים בלי תנאים סוציאליים ופנסיה, ודובאי זו כלכלה שמהווה דוגמה לגלובוס שלם

אילן גילאון:       אני רוצה להסביר לכם בקצרה איך עובד ראש של בעל עסק, ופה חשוב להקשיב, כי זו נקודת המרכז

אילן גילאון:  כל תוספת בעלות השכר, עלות העבודה, מתורגמת מיידית לעליית מחיר

אילן גילאון:  בכל עסק, לא רק במסעדות, כך עובד ראש של בעל עסק

אילן גילאון:  ומכיוון שמסעדות הוא ענף עתיר בעובדים כך גם הקשר בין עלות העובדים לעלות המנה

אילן גילאון:  בחמש השנים האחרונות עלות השכר טיפסה בענף המסעדות מ-22%-23% מהמחזור ל-50% מהמחזור ואף יותר

אילן גילאון:  זה נתון לא הגיוני וזה גם נתון שקיים כשהבעלים של המסעדה עובד

אילן גילאון:  אני עומד על 52% עלות מהמחזור שלי שכר עובדים ואני עובד במסעדה שלי, אני כל היום מנקה, שוטף ועושה כל דבר אפשרי כדי לחסוך בכוח אדם

אילן גילאון:       אז, נכבדיי, בואו נשנה דיסקט, בואו נתאים את עצמנו למציאות, בואו נהיה אמיצים

אילן גילאון:  המסעדות הן האלטרנטיבה הטובה ביותר לסופרמרקטים היום

אילן גילאון:  אזרח במדינת ישראל שרוצה לאכול, או שהוא עושה קניות בסופר או שהוא הולך לאכול במסעדה או שהוא קונה פלאפל לילדים

אילן גילאון:  אלה האופציות שיש לו

אילן גילאון:  והדרך היחידה להוזלת מחירים או לכל הפחות לבלימת המחירים הגואים, הדרך היא הבאת עובדים זרים וזולים ולהחליף את העובדים הזרים הלא חוקיים שקיימים במדינת ישראל

אילן גילאון:      צירפתי נייר עמדה שנברא מכאבם של חבריי המסעדנים בו הצגתי את הבעיות העיקריות הקשורות ליוקר המחיה, נושא ועדה זו

אילן גילאון:  אבקש לדון בנושא הזה ברצינות, להיות אמיצים ולצאת מהוועדה הזאת עם שינויים רשומים ועם תאריך לוועדה הבאה, בעזרת ה', שתעקוב אחרי ההצלחה של הצעדים שעשינו בוועדה הזו

אילן גילאון:  להיות אמיצים

אילן גילאון:  פתרון בעיות נוספות ורבות שהצטברו על גבם של המסעדנים, בואו נהפוך את ישראל למעצמה קולינרית וננגיש את המסעדות לכל כיס

אילן גילאון:  אין ענף יותר תחרותי שישמח להוריד מחירים כמו המסעדות

אילן גילאון:  זה בגדול

דוד ביטן: מה שאתה אומר בעצם זה כוח אדם

אילן גילאון: הבעיה העיקרית היא כוח אדם, צריך להתמקד בה, זה מה שאני אומר

אילן גילאון:  יש עוד נושא אחד, אבל –      

דוד ביטן: איזה נושא? תגיד הכול עכשיו

אילן גילאון: נושא אחר, הנושא השני, ופה אני רוצה לפנות לרשות התחרות, בשנת 2020 אני הגשתי תלונה לרשות התחרות על חברת וולט אינטרפרייס - - -     

דוד ביטן: לא משהו ספציפי, דברים כלליים

אילן גילאון: כמובן שיש את חברות המשלוחים שמאלצות אותנו להעלות מחירים, כי הם גובים מאיתנו 31% ואוסרות עלינו לעשות הנחה במסעדה

אילן גילאון:  זה לטיפולה של רשות התחרות

דוד ביטן: מה זאת אומרת אוסרות עליך לעשות הנחה?      

אילן גילאון: לצורך העניין אני מוכר באפליקציה של וולט מנה ב-50 שקלים, אני רוצה למכור במסעדה שלי ב-40 שקלים, לגרום ללקוח לרצות לבוא אליי, הן אוסרות עליי

אילן גילאון:  מה הן עושות? אם הלקוח מתקשר הן מורידות לך את ההפרש של עשרה שקלים ומעבירות ללקוח

אילן גילאון:  אין עבירה יותר חמורה מזו, זו עבירה על תחרות פר-אקסלנס, ורשות התחרות משום מה ממאנת לטפל בדבר הזה ולהכריז על וולט כמונופול ולגרום לה לשנות את החוזה הזה, את הסעיף הזה בחוזה

אילן גילאון:  זה גורם למסעדנים, הם משלמים 32% עמלה לוולט אז הם מעלים גם במסעדה, כי הם יודעים שאם הם לא יעלו את המחיר במסעדה וולט יקנוס אותם, שזה הזיה

אילן גילאון:  זה סעיף כובל, אין לזה אח ורע בשום מקום בעולם

דוד ביטן: מה זה, זה הסכמים ביניכם לבינם?      

אילן גילאון: הם שולטים, הם מונופול היום, הם שולטים במדינת ישראל

דוד ביטן: הם מקבלים עמלה 30%?     

אילן גילאון: 31

אילן גילאון: 6% כולל מע"מ מהמחזור שלך

אילן גילאון:  מכרת ב-100 שקלים, הם לוקחים 31%, אתה נשאר עם 70, מזה אתה צריך לשלם ארנונה, הוצאות, עובדים

דוד ביטן: רק על המשלוח?      

אילן גילאון: רק על המשלוח, ומהלקוח הם עוד גובים משלוח

אילן גילאון:  זאת אומרת שאם הזמנת ב-50 שקלים הם לוקחים כמעט 50% מהעסקה, הם לוקחים עוד 20-18 שקלים מהלקוח

אילן גילאון:  שזה הזיה בלתי נתפסת

דוד ביטן: ולמה זה נוצר? בגלל הקורונה בזמנו?      

אילן גילאון: בדיוק, כולם היו תלויים בהם, אז היום הם השתלטו

אילן גילאון:  אם אתה לא בוולט אתה לא קיים, ואם אתה מעז לדבר מילה הם פשוט מורידים אותך מהאפליקציה או שפתאום השליחים לא מגיעים בזמן

אילן גילאון:  כל מיני סיטואציות

אילן גילאון:  יושב פה בן אדם שהייתה לו חברת משלוחים ובגלל, ממה שאני מבין, חוסר התחרות והפגיעה בתחרות הוא סגר את העסק הזה

דוד ביטן: אבל יש להם עוד חברה שמתחרה בהם, לא?      

אילן גילאון: כבר לא, הם המונופול, הם שולטים פה

אילן גילאון:  יש 'תן ביס', אבל זה לא כוחות, בוא נגיד ככה

אילן גילאון:  עדיין הם דואופול

אילן גילאון:  זה לגבי וולט

דוד ביטן: עוד מישהו רוצה לדבר מהמסעדנים?      

איתמר יצחק הלוי: אני אשמח

איתמר יצחק הלוי:  איתמר יצחק הלוי מאילת, ואם אני קצת עייף אני מתנצל, נהגתי כל הדרך, הגעתי עכשיו

איתמר יצחק הלוי:  יש לי שתי מסעדות באילת ואני באמת רוצה לשים דגש על מצוקת העובדים

איתמר יצחק הלוי:  קודם כל להודות לאילן על המאמץ שהוא עושה עבור המסעדנים בהתנדבות מלאה

איתמר יצחק הלוי:       כמו שאילן אמר, אנחנו משלמים היום קרוב ל-50% עלות עבודה, 50% מסך כל המחזור החודשי שלנו הולך למשכורות, עלות מעביד

איתמר יצחק הלוי:  אנחנו לא יודעים לעמוד בזה, אבל כשאני כתושב אילת מסתכל על רשת ישרוטל ורשת פטאל מקבלות שתי סוכריות מהמדינה, פעם אחת בדמות עבודה מועדפת, שיודעות לתת לעובד, כמה זה היום?      

אילן גילאון: 11 אחרי שישה חודשים

איתמר יצחק הלוי: 11,000 שקל אחרי שישה חודשים ולפתות אותו לעבוד אצלם

דוד ביטן: איזה מסעדה יש לך?      

איתמר יצחק הלוי: לי יש 'ורקאדה' ו'סולו'

איתמר יצחק הלוי:  באילת

איתמר יצחק הלוי:  יש לי גם בתל אביב, אבל אני מדבר כרגע על אילת

איתמר יצחק הלוי:  נוצר מצב אבסורדי שאני יושב במסעדה קטנה, מולי יושבת מסעדת לה קוצ'ינה ששייכת לרשת ישרוטל, מדווחת על רווחים של 150 מיליון שקל בשנה, או אני לא יודע כמה, הם זכאים לתת לעובדים שלהם עבודה מועדפת ואני לא

איתמר יצחק הלוי:  מצד שני הם זכאים לקבל הקצאות של עובדים זרים מירדן, לשלם 35 שקלים עלות מעביד לעובד ואני לא

איתמר יצחק הלוי:  זאת אומרת מה קורה? העשירים מתעשרים והעניים הולכים וסוגרים את העסקים שלהם

איתמר יצחק הלוי:       אני מדבר בשם 18 בעלי מסעדות אילתיות כרגע שאומרות והמסר שלהם לוועדה הזאת הוא חד וברור, תוך כמה חודשים אם לא יקרה משהו בתמהיל הזה של עלות עבודה, עלות אוכל, ובעלות האוכל אני מבין שהוועדה הזאת לא יודעת לטפל בזמן אפס, כי זה יוקר המחיה וכו', אבל כל נושא העובדים, אם לא יטופל הנושא הזה בשנת 2023 18 עסקים או יסגרו או יפשטו רגל

איתמר יצחק הלוי:  זה אומר 500 עובדים בשוק העבודה, משפחות פושטות רגל וזה גלגל שאנחנו רואים אותו הולך ומתגלגל

אילן גילאון: זה אמיתי, זה כבר לא דיבורים

איתמר יצחק הלוי: ואני לא מצליח להבין את ההיגיון, למה רשת ישרוטל החזקה והעוצמתית יודעת לקבל כל בוקר 1,000 עובדים לבתי המלון שלה באילת ואני, איתמר הקטן, שיש לו מסעדה וחצי, לא יודע לקבל אחד

אילן גילאון: עוד מילה על עבודה מועדפת שנקראת עבודה נדרשת, היא תחת משרד העבודה היום, היא הייתה בסמכות משרד הרווחה, גם מתדלק בתחנת דלק, אתה נכנס ל-yellow ואתה רואה את החבר'ה הצעירים האלה מכינים לך את האספרסו, הם מקבלים עבודה מועדפת, ואני מי שרוצה לעבוד כטבח במסעדה לא מקבל

אילן גילאון:  מתדלק בתחנת דלק, של הטייקונים הגדולים, הוא כן מקבל

אילן גילאון:  תיקון עולם חייב לתקן את הדבר הזה

אילן גילאון:  אני שש שנים נלחם על העבודה המועדפת הזאת, בכל מקום שאני מגיע אומרים לי כן כן ומזיזים אותי מהדלתות

אילן גילאון:  כאילו יש איזה טייקון שמושך בחוטים ואומר: לא, אתם לא תפגעו בנו

אילן גילאון:       זה לא צודק, טבח במסעדה לא וטבח בבית מלון כן? איפה ההיגיון? מכין קפה, מלצר

אילן גילאון:  מסעדה ליד מסעדה באילת, אני יושב ואני רואה את העובדים במסעדה שלי, זה הזיה

אילן גילאון:  אני נאנק, אני שוטף כלים ויוצא, רואה את המסעדה ליד, חבר'ה מעבודה מועדפת, מקבלים 11,000 שקל מענק, זה בלתי נתפס חוסר הצדק הזה

איתמר יצחק הלוי: כבוד היושב ראש, יש לך כלי ביד שבאמת בהחלטה פשוטה אתה יכול לעשות צדק אמיתי עם המסעדנים

איתמר יצחק הלוי:  אין לי בעיה שישרוטל יקבלו 1,000 ירדנים כל יום, אבל שיהיה איזה שהוא מדרג

דוד ביטן: אתה מדבר על אילת, בסדר

איתמר יצחק הלוי: לא, לא משנה, בתל אביב זה יכול להיות הודים, זה לא רלוונטי

איתמר יצחק הלוי:  יש הקצאות של עובדים זרים שתמיד תמיד תמיד החזקים ימשכו אותם והחלשים יישארו בלעדיהם

איתמר יצחק הלוי:  צריך למצוא איזה שהוא מתווה שיודע לעשות דיפרנציאציה ולהגיד שלאילן גם מגיע וגם לדוד פטאל מגיע

איתמר יצחק הלוי:  היום זה לא קיים וזה עצוב

דוד ביטן: אני רוצה להבין לגבי וולט

דוד ביטן:  יש לכם פתרון אחר? נגיד שנחליט משהו לגביהם, אתם מסוגלים להתמודד מולם?      

אילן גילאון: ברור

אילן גילאון:  אם אתה משנה, אם רשות התחרות תעשה מה שהיא עשתה עם הסופרים, שם היא הגבילה אותם בסעיף 2(4), ורשות התחרות יודעת בדיוק על מה אני מדבר

אילן גילאון:  הם צריכים לאסור עליהם אתמול בבוקר, להוריד את הסעיף מהחוזה שקובע שאם אתה מוכר במסעדה במחיר מסוים אתה יכול למכור בכמה שאתה רוצה באפליקציה, מותר לי להתחרות בוולט

אילן גילאון:  ביום שהסעיף הזה משתנה אני מחבק את וולט כי אז יש תחרות שווה

אילן גילאון:  וולט העולמית גם נותנת לי אפשרות להתחרות בה וגם מקדמת אותי, הכול בסדר, אבל מה הם עושים היום? הם מחייבים אותך למכור באותו מחיר

אילן גילאון:  זה סעיף כובל

אילן גילאון:  אני עשיתי הנחה של 20 שקל במסעדה, אני קורא ללקוח

דוד ביטן: ומה קורה עם העמלה של ה-30%?      

אילן גילאון: אין לי בעיה, אני משלם אותה, הכול טוב

אילן גילאון:  אני משלם

אילן גילאון:  כשזה נמכר באפליקציה, לקוח רוצה לקבל את האוכל מהר, שישלם יותר ב-20 שקלים, הכול בסדר

אילן גילאון:  אבל אם הוא גר בדיזינגוף והמסעדה שלי למטה, הוא יכול לרדת ולקנות את המנה ב-20 שקלים פחות ואז יוצא לי לעשות רק 20% ולא 30%

אילן גילאון:       בארה"ב תוך שעה הגדירו אותם כמונופולים בקורונה, שברו אותם מיידית

אילן גילאון:  שם זה גראבהאב ודורדאש, אלה שתי החברות הגדולות ביותר, פה זה וולט ו'תן ביס'

אילן גילאון:  מיד הכריזו אותם כמונופולים, סגרו להם את העניינים ומיד הם לא יכולים לעשות – רק פה בארץ הם השתלטו, השתלטו, השתלטו והיום המסעדנים הם פשוט שבויים שלהם

אילן גילאון:  רק נצייץ הם מורידים אותך מהאפליקציה

דוד ביטן: הרבה התלוננו על וולט

דוד ביטן:  מי פה מהאוצר? הנציג של רשות התחרות הודיע לפני חצי שעה שהוא חולה, אז אנחנו לא נוכל להשלים את הישיבה

דוד ביטן:  מי עוד נמצא פה מהממשלה?      

ענבל משאש: רשות האוכלוסין וההגירה, ענבל משאש, ראש מינהל עובדים זרים, ועורכת הדין קרן גלבוע גם מהרשות

מאיר דוד: מאיר דוד ראש מינהל אכיפה והסדרת חוקי עבודה במשרד העבודה

גליה כהן: גליה כהן, משרד הפנים, מינהל השלטון המקומי

גליה כהן:  זה פחות רלוונטי

אילן גילאון: זה כן רלוונטי בנושא של עובדים פלסטינים

תמר מירסקי: משרד הכלכלה, הסוכנות לעסקים קטנים ובינוניים

דוד ביטן: שמעתם אותם

דוד ביטן:  לגבי וולט, רשות התחרות איננה, נעזוב את זה כרגע, תתייחסו למה שאתם יכולים בעניין הזה

מיכה גולדמן: עמית גולדמן, אגף תקציבים

מיכה גולדמן:  לגבי עובדים זרים זה באמת שלושה משרדים אחראים על זה, משרד העבודה, משרד האוצר ורשות האוכלוסין

מיכה גולדמן:  אני פחות מכיר, אני חושב שצריך שנעביר את ההתייחסות

מיכה גולדמן:  עשינו בדיקה לגבי הוצאות בכרטיס אשראי בשנתיים האחרונות, אנחנו רואים גידול משמעותי בעשרות אחוזים בשנתיים האחרונות, גם לפני הקורונה

דוד ביטן: ברכישות ממסעדות?      

אילן גילאון: אני מכיר את הדבר הזה

אילן גילאון:  זה לא נכון, יש לי נתונים אחרים

אילן גילאון:  קודם כל יש ירידה משמעותית בכרטיס אשראי

אילן גילאון:  הוא מסתכל שישה חודשים אחורה

מיכה גולדמן: הנתונים שהסתכלנו זה שנתיים אחורה, גם לפני הקורונה

אילן גילאון: עד לחצי השנה

אילן גילאון:  אנחנו מדברים על חצי השנה האחרונה

אילן גילאון:  אצלנו בבאר שבע משלמים 50% מזומן, זה לא נכלל בכלל בסטטיסטיקה שלו, ו-ב', בתוך כרטיסי האשראי נכללת וולט, הם מכניסים את וולט כחלק מהסטטיסטיקה, שזה הזיה בכלל שהוא לוקח את זה כנתון

אילן גילאון:  הדבר השני שהם יגידו, לא, אם אתה מכניס עובד זר זה יפגע בעובד הישראלי כי העובד הישראלי ירגיש שזה פוגע לו בשכר ואז תוריד גם לישראלי

אילן גילאון:  אלה שני הדברים שאני שומע בכל הוועדות בכל המלחמות שעשיתי

אילן גילאון:  וזה לא נכון, אצלי משלמים במזומן

אילן גילאון:       אנחנו באר שבעים, באר שבע זה לא לונדון, משלמים במזומן 50% עד 60%

אילן גילאון:  בקורונה היה רק כרטיסי אשראי בגלל וולט והוא כולל את וולט, בתוך העלייה של כרטיסי האשראי יש את ה-31% שוולט מקבלת

אילן גילאון:  זה בית קברות למסעדנים, זה הזיה שהם בכלל מעלים את הנתון הזה

אילן גילאון:  הם פשוט לא רוצים לראות נתונים שליליים בתל"ג ובאבטלה

אילן גילאון:  אבל די, עובדים לא רוצים לעבוד במסעדות

דוד ביטן: אני דיברתי עם כמה מסעדנים, מסעדות טובות, לא משנה מי, יש ירידה

דוד ביטן:  אין להם לתת לי נתונים, לא בדקתי, דיברתי איתם אישית

דוד ביטן:  יש ירידה במסעדה

דוד ביטן:  באופן כללי יש ירידה, לא נכנסתי איתם מה הסיבות

נעמה צדקיהו: אצלי בערך 30% ירידה

אילן גילאון: אצלי 60%

נעמה צדקיהו: יוקר המחיה, מצב רוח לאומי

איתמר יצחק הלוי: יש פחות כסף פנוי

דוד ביטן: הנושא הזה של העובדים, רבותיי, תנאי שכר שנותנים לעובדים הזרים, אין לזה תקדים באף מדינה בעולם כמעט

דוד ביטן:  בכל מדינה לא נותנים את התנאים האלה וזה מקפיץ את יוקר המחיה, גם בחקלאות, גם במסעדנות, גם בעובדים זרים לקשישים, הכול

דוד ביטן:  הכול ביחד

דוד ביטן:  זה דבר שצריך לטפל בו

דוד ביטן:  לא יודע מי המציא את הדבר הזה שצריך לתת להם פנסיה

דוד ביטן:  הם הולכים הביתה, הם מקבלים את כל הכסף, מושכים אותו, זה לא נשאר בשום קרן פנסיה

אילן גילאון: זו פנסיה יותר טובה משלנו

אילן גילאון:  הילד שלך יקבל מהחודש השביעי, העובד הפלסטיני מהיום הראשון מקבל פנסיה

נעמה צדקיהו: נעים מאוד, שמי נעמה צדקיהו ואני בעלת שתי מסעדות בעיר מודיעין, אני מעסיקה 80 עובדים

נעמה צדקיהו:  אני רוצה להשלים את מה שאמרו ידידיי אילן ואיתמר

נעמה צדקיהו:  אני צריכה שתבינו, להיות מסעדן בישראל, בעיקר אישה, זה כאילו לקום בבוקר ולהגיד: מה היום אני צריך לעשות ולחטוף בראש, מאיפה תבוא לי המכה הבאה

נעמה צדקיהו:       אני לא מצליחה להבין למה המדינה, במקום לפאר אותי, לשבח אותי, לעזור לי, לטפח אותי, כל בוקר היתר כזה, היתר כזה, וכל יום אני לא יודעת עם איזה קרייסיס אני הולכת להתעסק במסעדה

נעמה צדקיהו:  אני מגיעה למסעדה, אין לי עובדים, אז זה להתחיל להיות שוטפת כלים ולהיות מארחת ולהיות ממלצרת ולעשות הכול מכל

נעמה צדקיהו:  למרות שאני יכולה לתכנן יופי של לו"ז, אבל בפועל כשאין לי עובדים אז אני לא יכולה לעשות כלום ושום דבר

נעמה צדקיהו:  אני התאילנדית במסעדה בלי זכויות ובלי שהמדינה בכלל מכירה ביכולות ובזכות שאני מביאה

נעמה צדקיהו:       כשאני פתחתי את קפית לפני תשע שנים שכר המינימום היה 25 שקלים, היום שכר המינימום בערך 30 שקלים

נעמה צדקיהו:  30 שקלים עם עלות מעסיק זה 50 שקלים לשעה

נעמה צדקיהו:  בגלל שאין לי עובדים אני מקבלת כל דכפין, מה זה כל דכפין? ילד בן 17 שמעניין לו אני לא רוצה לומר ולהיות בוטה, העסק שלי ממש לא מעניין אותו, הוא נותן שירות גרוע, המנות חוזרות, לקוחות מתלוננים ואני עומדת כל יום כמעט בפנים בושות ומתביישת ואני מרגישה חסרת אונים לנוכח המצב הזה שהגעתי

נעמה צדקיהו:       ואני אומרת למה? איך הגענו למצב הזה? אני מנסה להעסיק עובדים ואני לא מצליחה, פשוט כמו שאילן אמר, בכל דרך אפשרית אני לא מצליחה

נעמה צדקיהו:  לפני חודש עובד רצה להתפטר, עד שהיה לי עובד יהודי, ישראלי, בחור אחרי צבא, הוא הודיע לי שהוא מתפטר, אבל קחי בחשבון שאם את לא נותנת לי 5,000 שקל אני הורס לך את העסק

נעמה צדקיהו:  זה מה שהוא אמר לי

נעמה צדקיהו:  שאלתי: איך תהרוס לי בדיוק את העסק? הוא אומר לי: חכי ותראי, וכל פעם כשהייתי מגיעה אז הידיים שלו בטלפון, הוא לא מתייחס, מתקשרת אליי לקוחה, אומרת לי: איזה שירות גרוע, אנחנו לא חוזרים אלייך יותר, וככה מצאתי את עצמי שבויה ונותנת בעל כורחי רנטה כדי הוא יילך, למרות שלא הייתי חייבת לתת את זה כי הוא התפטר

נעמה צדקיהו:       עוד דבר

נעמה צדקיהו:  אחד הדברים שאילן אמר, העובדים הפלסטינאים

נעמה צדקיהו:  תשלום של פנסיה לעובדים פלסטינאים זה דבר לא הגיוני בעליל

נעמה צדקיהו:  כל יום עצמאות אני צריכה לשלם להם 200% על זה שהם עובדים ואני שואלת את עצמי, ריבון העולמים, זה יום העצמאות שלי או שלהם? הם נוטים לקחת את חגי ישראל, הם בוחרים את חגי ישראל - - -     

קריאה: בחירות

נעמה צדקיהו: גם בחירות אותו דבר, בדיוק על אותו עיקרון

דוד ביטן: בחירות זה חג מיוחד

נעמה צדקיהו: הבעיה היא שזה לא כל ארבע שנים ואתה אומר בסדר, אנחנו מצאנו את עצמנו משלמים שלוש פעמים בשנתיים האחרונות, זה ים כסף

נעמה צדקיהו:  אני מנסה לחסוך בכוח אדם, צמצמתי מצבת כוח אדם בצורה מטורפת, בפועל לא קרה לי כלום בשורה התחתונה והיום זה כמעט 40% מסך ההכנסות שלי

נעמה צדקיהו:  מה שאני לא עושה

נעמה צדקיהו:  גם כמה אני יכולה לתמחר סלט? כמה לקוח יכול להגיע ולשלם על סלט? אבל אנשים לא יודעים מה קורה בבאק

נעמה צדקיהו:  אני מרגישה שאני מתוסכלת, אני עם מלא כאב, אני אומרת למה? אני יזמית, אני אישה עצמאית, אני עושה את הכול לבד, לא רוצה עזרה מאף אחד

נעמה צדקיהו:  כיתתי רגליים בכל הבנקים כדי להשיג הלוואות, אף אחד לא נותן לי גב

נעמה צדקיהו:      יש לי את הרשות לעסקים קטנים ובינוניים, יופי של עבודה אתם עושים, אבל חאלס עם קורסים וכאלה, תעזרו לנו במה שאנחנו צריכים

נעמה צדקיהו:  אני צריכה עזרה מסיבית בעסק שלי, אני לא רוצה עוד קורס אינטרנט, תעזרו לי במה שצריך, תביאו לי עובדים, תעשו עבודה מועדפת, זה תחת חסותכם

נעמה צדקיהו:  תעשו לי את זה

נעמה צדקיהו:  זה מה שאני צריכה, תעזרו לנו במה שאפשר, אנחנו נואשים

נעמה צדקיהו:  זה לא הגיוני פשוט, אני מרגישה שאני לבד

דוד ביטן: מה קורה עם הטענה לגבי עובדים זרים? האפליה בין מסעדות לגופים גדולים, בתי מלון ודברים מהסוג הזה?      

ענבל משאש: צוהריים טובים

ענבל משאש:  האמת שיש לנו ממשק ישיר, שוטף והדוק, גם עם נעמה וכמובן גם עם אילן

ענבל משאש:  המצוקות שלהם נשמעות אצלנו באופן ברור ובאמת יש לנו קשר מצוין

ענבל משאש:  אני אגיד, בענף המסעדות עובדים גם עובדים פלסטינאים, המכסה, כמו שסקר אילן, עלתה לא מזמן ב-2,000, היא במיצוי מלא כמעט כל הזמן, יש יותר ביקוש מהיצע מהנושא הזה של העסקת פלסטינאים במסעדות

ענבל משאש:  זה בכל הארץ

ענבל משאש:       לגבי ירדנים, יש באילת אולי כ-20 ירדנים שעובדים במסעדות מתוך מכסה של 300

ענבל משאש:  יש 2,000 למלונאות, הם מועסקים אך ורק על ידי המלונות

ענבל משאש:  יש עוד מכסה של 300 שחולקים אותה גם בניין וגם תעשייה, בין היתר יש 20 עובדים שעובדים במסעדות שונות בעיר אילת

ענבל משאש:  כל שנה אנחנו מפרסמים, מי שמגיש יש קריטריונים ואנחנו מקצים

ענבל משאש:  אולי חברי פה לא שמע על זה

איתמר יצחק הלוי: אני לא רוצה להגיד באיזה מסעדות הם עובדים, אבל זה מצחיק 20

ענבל משאש: מסעדות שהגישו בקשה וקיבלו הקצאה

ענבל משאש:  אני מזמינה אותך

איתמר יצחק הלוי: אני גם הגשתי בקשה

ענבל משאש: יש שם קריטריונים, כמה ישראלים עובדים במסעדה וכו', אבל לא ניכנס לזה כרגע

איתמר יצחק הלוי: אבל זה עדיין מצחיק, 20 עובדים שאני יודע - - -     

ענבל משאש: אני לא הבעתי עמדה אם זה מספיק או לא, אני נתתי נתונים, אלה העובדות כרגע

דוד ביטן: מה המדיניות שלכם?      

ענבל משאש: יש פה עבודה של צוות בין משרדי יחד עם האוצר ויחד עם משרד הכלכלה

ענבל משאש:  אנחנו ברשות האוכלוסין וההגירה נותנים מענה, אנחנו הגורם שמאסדר ומתכלל את כל נושא העסקת זרים בכל המשק ובכל הענפים, כמובן בכפוף להחלטות ממשלה

ענבל משאש:  ברגע שנראה עבודת מטה מסודרת של משרדי הממשלה הרלוונטיים, חקלאות בחקלאות, בניין בבניין וכלכלה ועבודה לגבי ענף המסעדות, אז כמובן שאנחנו נתייחס בהתאם

ענבל משאש:  אני מודעת למצוקה - - -     

דוד ביטן: מה, זה דבר חדש? אני לא מבין את הטיעון

דוד ביטן:  זה לא דבר חדש הבעיות במסעדות, את צריכה לחכות לעבודה בין משרדית?      

ענבל משאש: בוודאי

דוד ביטן: למה? את לא מכירה את זה?      

ענבל משאש: אני יודעת כמה עובדים הם צריכים במסעדות? לפי מה? איזה ניסיון יש לי ברשות האוכלוסין וההגירה?      

דוד ביטן: למי את ממתינה?      

ענבל משאש: אני צריכה לדעת כמה חסר בחקלאות

דוד ביטן: למי את ממתינה? חקלאות תעזבי, אנחנו לא מדברים כרגע

ענבל משאש: אבל זה אותו דבר

ענבל משאש:  כמו שאני לא יודעת כמה עובדים חסרים בבניין, אותו דבר

דוד ביטן: לא, בחקלאות אני יודע ששר האוצר הולך על איזה שהוא מתווה של סיוע לחקלאים

דוד ביטן:  עזבי את זה בצד, אנחנו מדברים על המסעדות

ענבל משאש: אנחנו חלק ממנגנון ממשלתי בסופו של יום שמוציא לפועל את החלטות הממשלה, גם חלק בתוך קבלת ההחלטות וגם בהוצאה לפועל

ענבל משאש:  אבל משרד הכלכלה אולי יתייחס קודם לצרכים של הענף הזה, או משרד האוצר, ונוכל להשלים את זה

ענבל משאש:  אנחנו לא מתנגדים להגדלת מכסה ככל שיש הצדק להגדלת מכסה

ענבל משאש:  את המצוקות אני שומעת, מצד שני אני צריכה לשמוע את העבודה הממשלתית שמדברת על הענף הזה

דוד ביטן: מי אחראי על העבודה הממשלתית הזאת? את רוצה המלצה מהאוצר?      

מאיר דוד: לכל משרד ממשלתי מקצועי יש את הצרכים שלו אל מול המעסיקים שהוא מייצג

מאיר דוד:  לצורך העניין ניקח את משרד הכלכלה, איך זה עובד? יש מדיניות ממשלתית, הרי כל החלטה של הגדלת מכסות צריכה לבוא בהחלטת ממשלה

מאיר דוד:  את החלטת הממשלה מוביל המשרד המקצועי שרואה את הצורך

מאיר דוד:  ניקח את משרד החקלאות, הוא רוצה לחקלאים, הוא מציג החלטת ממשלה

דוד ביטן: משרד הכלכלה, אתם לא נתתם שום המלצה שקשורה למסעדות? אני רוצה להבין

תמר מירסקי: אנחנו מודעים לבעיה הזאת

דוד ביטן: מה זה מודעים? נתתם או לא נתתם?      

תמר מירסקי: אנחנו עובדים על זה עכשיו

דוד ביטן: עובדים? אבל זה לא דבר חדש

תמר מירסקי: בממשלה הקודמת הגדילו את המכסה של הפלסטינאים בעוד 500 והם באמת צריכים הרבה יותר

תמר מירסקי:  הנתונים של הלמ"ס תומכים בזה שיש גידול בחוסר במשרות, אם לפני שנתיים היה חסר 14,000 עכשיו חסר 24,000

דוד ביטן: אז הם צודקים

דוד ביטן:  אם אתם לא נותנים להם המלצה איך הם ייתנו?      

תמר מירסקי: אנחנו עובדים בזה

דוד ביטן: כמה זמן ייקח לכם לבדוק את העניין ולתת את ההמלצות לרשות האוכלוסין?      

תמר מירסקי: בתוך המשרד אנחנו כבר בשלבי סיום, צריך לראות עם המשרדים האחרים, משרד האוצר, משרד העבודה, לעשות עבודה ממשלתית

דוד ביטן: אבל המשרד שאחראי על המסעדות זה משרד הכלכלה?      

תמר מירסקי: הנושא של העובדים הוא לא רק שלנו

דוד ביטן: אותי לא מעניין, תגידי לי כמה זמן

תמר מירסקי: אני לא יכולה להתחייב, אבל מבחינתנו זה די בשל

דוד ביטן: חודש, חודשיים? כמה?      

תמר מירסקי: אני לא יודעת להגיד, זו לא החלטה רק שלנו, זה לא תלוי רק ב - - -     

דוד ביטן: אתם אף פעם לא נותנים התחייבות של זמנים

דוד ביטן:  כמה זמן את עובדת על זה, אפשר לדעת? זה לא דבר חדש

תמר מירסקי: זה לא חדש וההמלצה נמצאת על השולחן והיא בעבודה אצל הלשכה אצל השר

דוד ביטן: עכשיו זה כבר אצל השר?      

תמר מירסקי: כן

דוד ביטן: וההמלצה מהי, לתת תוספת?      

תמר מירסקי: אנחנו יודעים שחסר, וכן, אנחנו רוצים שיגדילו להם את המכסה

דוד ביטן: אז עכשיו זה על שולחן השר?      

תמר מירסקי: כן

דוד ביטן: טוב, במקרה אני נפגש עם המנכ"ל באחת וחצי

אילן גילאון: אז אני יכול לציין שכבר ישבתי לפני פחות משלושה שבועות עם ניר ברקת ועם אמנון

דוד ביטן: אז מה אם ישבת? זה לא אומר כלום שישבת

אילן גילאון: נכון, זה לא אומר כלום כי זה לא קורה

דוד ביטן: אתם אומרים ישבתם כאילו נפגשתם עם האפיפיור

אילן גילאון: אין לזה משמעות

דוד ביטן: עדיין הוא צריך את ההמלצות של הגופים המקצועיים שיעשו לו עבודה

דוד ביטן:  זה לא שמחר בבוקר הוא קם ואומר שהוא מגדיל לכם את המכסה

דוד ביטן:  הוא יבוא למינהל השני, יגידו לו: על סמך מה אתה רוצה להגדיל? לכן צריך לעשות עבודה

דוד ביטן:  בסדר זה נמצא אצל השר כבר

דוד ביטן:  עכשיו אתם

דוד ביטן:  זה שהצדקתי אותך זה לא אומר ש - - -     

ענבל משאש: אני פה, על כל שאלה

דוד ביטן: ברגע שאת מקבלת את ההמלצה תוך כמה זמן אתם עושים את העבודה?      

קריאה: עוד חצי שנה

ענבל משאש: לא, ממש לא, אנחנו לא עובדים בקצב הזה, יכולים להעיד האחרים, גם עזרנו בהגדלת המכסה, זו הייתה יוזמה שלנו ברשות האוכלוסין וההגירה להגדיל את ה-500 הנוספים

ענבל משאש:  עניין של ימים בודדים

דוד ביטן: כמה מסעדות יש בארץ?      

ענבל משאש: אני יכולה להגיד לך כמה בעלי היתרים לפלסטינאים, 650 ומשהו, אם אני לא טועה

דוד ביטן: כמה סך הכול מסעדות יש בארץ?      

אילן גילאון: כולל הכול, כל מה שמוכר, זה באזור 9,000 היום במדינה

דוד ביטן: 9,000 מסעדות ובתי קפה? טוב, לא הכול זה עובדים זרים ופלסטינאים

דוד ביטן:  אתם רוצים שהכול יהיה עובדים זרים?      

אילן גילאון: לא, עובדים עובדים

ענבל משאש: יש גם מסתננים שעובדים

דוד ביטן: לא שמעתי את המסתננים בכלל, המסתננים לא עובדים?      

אילן גילאון: הם עובדים, אנחנו רוצים להוציא אותם ולהחליף אותם בעובדים הודים שיבואו ולא יתחברו פה לאוכלוסייה, שיבואו לשלוש שנים, בלי פנסיות ל-26,000 שקל

דוד ביטן: בכל מקרה יש פנסיה

דוד ביטן:  משרד העבודה, אני לא מבין את זה, לאבא שלי היה עובד זר שבע וחצי שנים, כשהוא סיים הוא קיבל 64,000 שקל, משך אותם

דוד ביטן:  אלה סכומים אדירים בשביל עובד זר

איתמר יצחק הלוי: זה ההפרשות 16%

דוד ביטן: כן, זה דבר שהוא חלומי בשביל עובד זר

אילן גילאון: והוא תובע אותך, תמיד

דוד ביטן: לא, אם אתה בסדר הוא לא תובע אותך

דוד ביטן:  תובעים מי שלא בסדר, מי שמתנהג לא בסדר

דוד ביטן:  למה שלי לא תבע אותי? תביעה לפעמים היא גם מוצדקת, לא תמיד היא לא מוצדקת

דוד ביטן:       זה דבר שבאמת צריכים לחשוב עליו, זה לא קשור למסעדנים, זה קשור לכל העובדים הזרים מכל הסוגים

דוד ביטן:  זה לא הגיוני מה שאתם עושים

דוד ביטן:  מילא, אם הוא עובד פה עשר שנים אז מגיע לו זכויות פנסיה, אבל אם הוא בא לשנה, שנתיים, שלוש, על מה פנסיה? תנו לו אולי יותר פיצויים ותגמרו את הסיפור הזה

דוד ביטן:  צריך לשנות את השיטה, השיטה היא לא הגיונית

מאיר דוד: זה לא לעכשיו

דוד ביטן: אתה גם לא יכול לתת לי תשובה על זה

מאיר דוד: נכון, כי הנושא זה קשור להסכמים וחוקיות

דוד ביטן: לא, מה זה חוקיות? את החוק אנחנו קובעים והסכמים גם אנחנו קובעים בסופו של דבר

דוד ביטן:  הממשלה חותמת הסכמים עם מי, עם מדינות זרות?      

מאיר דוד: כן, יש הסכמים בילטרליים

ענבל משאש: כשאנחנו עושים הסכמים בילטרליים אנחנו משקפים את המצב החוקי כרגע

דוד ביטן: ברור, מי שכבר עובד כבר עובד, אלה שבאים חדשים לא חייבים לקבל את זה אם אתה מתקן את המדיניות

דוד ביטן:  מה שחתמת לגבי עובדים, אתה משנה את ההסכם

מאיר דוד: זה לא רק הסכם, זה חוק השוויון, כל חוקי העבודה

דוד ביטן: אז מה אם יש ועדה לעובדים זרים? אני לא יכול לדבר על זה?      

מאיר דוד: כי גם שם דנים בנושא הזה

מאיר דוד:  אדוני, מעבר לשינוי מדיניות, זה דורש שינוי בכל חקיקת העבודה, זה דורש שינוי בכל חוקי השוויון, בהסכמים הבילטרליים, באמנות הבין-לאומיות

דוד ביטן: זה לא נכון, בכלל לא, זה חוק פשוט

מאיר דוד: זה לא חוק אחד

דוד ביטן: זה חוק פשוט מאוד אחד שחל על הכול

דוד ביטן:  לא נכון, אין שום בעיה עם זה

אילן גילאון: תגיד לי, לא נמאס לך לשלם 200 שקל על מנה במסעדה? אתה לא מרגיש שהכול יקר? לא נראה לך שזה קשור למשהו?      

מאיר דוד: הכול יקר לא רק במסעדות, בכל מקום הכול יקר

מאיר דוד:  החשמל יקר, המים יקר, הדלק יקר, הכול יקר

דוד ביטן: לא, זה לא תשובה

דוד ביטן:  ברור שהכול יקר, אבל אם אתה תטפל בכל הרבדים של היוקר הזה, בכל נושא תטפל, בסוף המחיר יירד

דוד ביטן:  בכל נושא ונושא, לא עוזבים שום נושא

דוד ביטן:  הממשלה כאילו מתעלמת מזה שעובדים זרים זה עלות מאוד גבוהה במדינת ישראל

דוד ביטן:  הם גם מרוויחים שכר מינימום כשבמקום אחר הם לא מרוויחים שכר מינימום

דוד ביטן:  אתה יודע שבאמירויות הוא מרוויח 500 דולר

אילן גילאון: 30 דולר ליום

ענבל משאש: אבל, אדוני, זו הייתה המדיניות הממשלתית

דוד ביטן: אני יודע, אמרתי, אין לי טענות אליכם

ענבל משאש: זה לייקר את עלות העסקת העובדים כדי שיעסיקו ישראלים על פני זרים

ענבל משאש:  זה ההיטלים וזה האגרות וזה הפנסיה ועוד הרבה מרכיבים

דוד ביטן: קודם כל אני לא טוען כלפיכם, תנו לי להוציא קיטור, מה הבעיה? אתם לא אשמים בזה, אבל תשמעו, חבר'ה, זה לא הולך ככה

דוד ביטן:  אנחנו רוצים להיות יותר צדיקים מהאפיפיור, אין את זה בכל העולם ואנחנו עושים את זה

בת אור הופמן: זה לא מדויק שאין את זה

דוד ביטן: איפה יש את זה?      

בת אור הופמן: בכל העולם נהוג שהסכם קיבוצי חל על זרים

דוד ביטן: באמירויות, שזה העשירים ביותר, משלמים 500 דולר לעובד זר לחודש

דוד ביטן:  בלי תנאים, בלי כלום

דוד ביטן:  אז מה? אז אני לא אומר 500 דולר, אני לא אומר בלי תנאים, אבל יש גבול גם למה שנותנים

דוד ביטן:  עם כל הכבוד, הוא לא עובד ישראלי שצריך לחסוך לפנסיה בגיל 70

אילן גילאון: וחופש, הבראה, מחלה

בת אור הופמן: פנסיה זה מתוקף צו הרחבה

בת אור הופמן:  זה מקובל בעולם שהסכם קיבוצי חל על עובדים זרים, מהסיבה הפשוטה שארגון העובדים לא רוצה לדאוג שיהיה חצר אחורית של זכויות

דוד ביטן: אני לא חושב שאת צודקת, שזה חל בכל העולם

דוד ביטן:  מה פתאום?      

בת אור הופמן: כשבשבדיה רוצים להעסיק עובד פולני הוא מקבל הגנה כמו כל עובד שבדי

דוד ביטן: אמרת יפה, עובד פולני, כי זה הנושא של האיחוד האירופי, מה זה שייך אחד לשני?      

אילן גילאון: בשבדיה בירה עולה 40 שקל

דוד ביטן: האיחוד האירופי מבחינת עובדים זה מכלול אחד

אילן גילאון: אני נסעתי ברכבת, 250 שקל לשעה

אילן גילאון:  שבדיה זה המדינה הכי יקרה בעולם

אילן גילאון:  כל הצעירים עובדים שם שנה וטסים לתאילנד לארבע שנים

אילן גילאון:  מה שאת מציגה זה את הבעיה, תודה רבה לך

דוד ביטן: לא, אבל זה לא קשור, האיחוד האירופי זה מכסה אחת

דוד ביטן:  ראית מה שקרה באנגליה, ברגע שהם יצאו מהאיחוד האירופי לא היו להם נהגי משאיות כי נהגי המשאיות היו ממדינות אחרות של האיחוד האירופי ואז היה להם בלגן שלם, זה מה שקרה להם

בת אור הופמן: אנחנו מדברים על זכויות שהם מתוקף הסכם קיבוצי וצו הרחבה, אין סיבה שארגון עובדים - - -     

דוד ביטן: אני מבין שההסתדרות דואגת לעובדים הזרים?      

אילן גילאון: ברור

דוד ביטן: אנחנו דואגים לתושבי מדינת ישראל

בת אור הופמן: אנחנו דואגים לכל העובדים בישראל

דוד ביטן: לא רק להסתדרות

דוד ביטן:  ההסתדרות, עם כל הכבוד - - -      

אילן גילאון: הלוביסטית של יוקר המחיה זה ההסתדרות בישראל

דוד ביטן: אנחנו לא נוכל לסיים את הנושא היום, רשות התחרות איננה

דוד ביטן:  אני מבקש פגישה, על הנושא של וולט דיברו איתי הרבה מאוד אנשים, מסעדנים וכו', זה באמת בעיה ממדרגה ראשונה

דוד ביטן:  אתם אומרים שבארה"ב - - -     

אילן גילאון: אני אעביר לך את הכול במסודר

דוד ביטן: תעביר את זה לוועדה

דוד ביטן:  אני רוצה ישיבה איתם בנפרד עם רשות התחרות על הנושא של וולט, אנחנו בחדר, לא ועדה

דוד ביטן:  אני אדבר עם השר על הנושא הזה של המסעדות, אבל מתי לדעתך תהיה התקדמות בעניין הזה? שלושה חודשים?      

תמר מירסקי: אני לא יכולה להתחייב בשם השר

דוד ביטן: אז אל תתחייבי, אבל שלושה חודשים אני אתן לך

דוד ביטן:  אני לא עובד אצלכם

דוד ביטן:  אולי אתם לא יודעים, אבל אני לא עובד אצלך

תמר מירסקי: העבודה המקצועית מוכנה

דוד ביטן: טוב, אם היא מוכנה אז נעשה את זה חודשיים

דוד ביטן:  בעוד חודשיים ישיבה בעניין הזה

דוד ביטן:  אני לא אחכה לכם

דוד ביטן:  עם כל הכבוד, ועדת הכלכלה לא עובדת, לא אצל שר הכלכלה ולא במשרד הכלכלה ולא באף משרד

דוד ביטן:  אנחנו נותנים לוחות זמנים למשרדי ממשלה בהרבה מאוד נושאים, גם בנושא הזה, אז תלחצו את עצמכם קצת

ענבל משאש: זה להצעת מחליטים

דוד ביטן: מביאים את זה לממשלה להצעת מחליטים?      

ענבל משאש: בוודאי, כל הגדלת מכסה

דוד ביטן: בסדר, אין בעיה, מה שצריך לעשות תעשו

דוד ביטן:  אנחנו נרצה את התשובה, אם הצעת מחליטים לוקחת עוד קצת זמן אין בעיה גם כן, אבל אני רוצה שמשרד הכלכלה יסיים את העבודה, זה הכול

דוד ביטן:  מה שצריך לעשות יעשו

דוד ביטן:       לגבי הנושא הזה של עובדים זרים, אני לא יודע מה שר האוצר רוצה, אבל לגבי החקלאים הוא מתכוון ללכת לקראתם בצורה משמעותית, אז אם הוא הולך לגבי החקלאות אני מאמין שהוא יצטרך ליישר קו גם עם גופים אחרים

מאיר דוד: בכל דבר צריך לעשות שוויון, אי אפשר להפלות בין סוגי עובדים

דוד ביטן: אני ישבתי איתו, הוא אמר לי שהוא הולך לקראת החקלאים באופן דרסטי

דוד ביטן:  עכשיו מנהלים משא ומתן עם החקלאים על כל מיני דברים, ואני מכיר אותו, הוא יעמוד בזה אם הוא אמר

דוד ביטן:  מה השלכות הרוחב? אני לא יודע, אני מאמין שיתר משרדי הממשלה יקפצו גם כן במקרה כזה

ענבל משאש: אבל עובדים זרים במסעדות אין לנו, רק במסעדות אסיאתיות, מומחים, עם כפל השכר הממוצע במשק, אין כרגע

ענבל משאש:  יש רק פלסטינאים ומסתננים

דוד ביטן: אבל נתתם להם פלסטינאים

ענבל משאש: נכון

דוד ביטן: אז תוסיפו להם עוד קצת

דוד ביטן:  אני מקווה שבן גביר לא יקפוץ לנו פה

אילן גילאון: עבודה מועדפת, מה עושים עם העניין הזה?      

דוד ביטן: עבודה מועדפת זו בעיה ממדרגה ראשונה

דוד ביטן:  המדיניות של הממשלה, ויש בה היגיון, לא נותנים עבודה מועדפת למקום שאתה מרוויח סכום גבוה

דוד ביטן:  נגיד אם אתה מרוויח, סתם לדוגמה, 10,000 שקל לחודש, אז אין סיבה לתת עבודה מועדפת

דוד ביטן:  יש סיבה לתת עבודה מועדפת איפה שהשכר נמוך, כי אז יש אינטרס כלכלי להעסיק את האנשים

דוד ביטן:  אם אפשר להרוויח כנהג משאית, רציתי להעביר את זה לנהגי משאיות, אמרו לי שאי אפשר כיוון שנהג משאית מרוויח בין 11 ל-12,000 שקל נטו, אז על מה ייתנו עבודה מועדפת? כל מי שרוצה לעבוד יילך לעבוד, ירוויח הרבה כסף והכול בסדר

דוד ביטן:  זו המדיניות והמדיניות הזו הגיונית, לכן לא נכנסתי לזה

דוד ביטן:       תודה רבה, הישיבה נעולה